钦定古今图书集成/历象汇编/历法典/第059卷 > 图
## 钦定古今图书集成/历象汇编/历法典/第059卷 > 图

在甲能遍见乙丁丙戊即甲乙甲丁甲丙甲戊皆直线也其二曰若光从一窥表出能射黄道正相对之两点必为径线此乙丙及丁戊能过甲亦如光过窥表甲能至黄道鹑首星纪等宫正相对之初度则乙丙及丁戊必为本圈之径

更试测日月定望时，得并在地平，此出彼没。若距度
同，即日月略居其一径之两末，则乙丙及丁戊为圈
径无疑也。其三曰：“凡圈中有多径线，交而相分，其两
分线必等。”此两径乙丙及丁戊交而相分于甲，即甲
乙甲丙，甲丁甲戊线皆相等。又几何？一卷第十七、三
卷第三界说，皆言圈中一点所出多直线，至其界皆
“相等”，即此点定为圈之心。今甲点出甲、乙、甲、丙等直
线，至乙丁丙、戊各界诸线皆相等，即甲必为本圈之
心。因此推之，地球在天之心甚易明矣

二曰食之大小疏密，因月距度：

昔人测日月食必在正、中二交。月体去交渐远，则食
分渐少，以至无食。何也？月以本体掩日，而日为之食；
又以本体入于地景而自为食。故《恒言》日、月地居一
直线之上则食，偏则否。三球之所以偏者有二：一则
日体恒行黄道中线，地景恒在其正冲度分；一则月
行常出入黄道中线。是故有时不入地景，则食与不
食，皆因月行本道与日与景之距度多寡而已。若其
距度较日、月景之二径折半，或大或等者，必不食也，
小则必食也，愈小则食愈大也。但月与景之二径折
半，大不过一度，日与月之二径折半，止三十馀分耳。
故两交左右之距度，或在阳历，或在阴历，各有食限。
不入食限者，虽遇朔望，无缘相及，故“一岁之中，不能
多有食矣。”即入于食限，而去两交有远有近，则其距
度有广有狭，即食分有寡有多，相因致然，不能齐一
也。

《日月食合论》第七。〈凡一章。〉

日食与月食不同势，食日谓之障食，食月谓之“藏食。”
何谓“障食？”日为诸光之宗，月与星皆从受光焉。月之
食日，非真食日也。《定朔》则地与月与日自下而上为
一线相参直。月本暗体，今在日与地之间，以暗体之
上半受光于日，以下半射景于地，如屏蔽然，特能下
揜人目，而不能上侵日体，日之原光自若也。虽人见
为食，而实非食也。何谓“藏食？定望”则日月相对，日光
正照之，月体正受之，人目正视之。若于此际经度相
及，适及两交，日与地与月亦为一线相参直，而地在
日与月之闲，地既暗体，以其半体受光于日，以其半
体射景于月。若月体全入于景中，则纯为晦魄，必待
出于景际，然后苏而生明，如没而复出者然是则可
谓真食也。总之，日月两曜，若同行一道之上，则每朔
每望无不食矣。日月、地三体，若并不居一直线，则永
无食矣。惟各行于一道，时及于两交，故日与月皆隔
五月而一食，或六月而一食，岁岁大率有之。不食者
半食于夜，日食则此方所见，他方所不见耳。其食也，
日体恒居一直线之此界，其彼界则月体地体叠居
焉。月居末界，即月面之日光食于地景矣；地居末界，